Apple`i ninamehe Steve Jobsi sõnul on iPhone 4 suurim samm pärast esimest iPhone telefoni aastal 2007. Siinkohal tuleb temaga ilmselt nõustuda. Seda erilisust on märgata juba väliselt. iPhone 4 erineb oma eelkäijatest nurgelisemate servadega disaini poolest. Telefoni esi- ja tagakülge katab tugevdatud klaas, ääres aga on kahest osast koosnev roostevabast terasest riba - see muudab telefoni tugevaks ning toimib samal ajal ka antennina. iPhone 4 on 3G S mudelist  lausa 24% õhem. Seda illustreerib ilmekalt järgmine foto, kus ongi neid kahte telefoni võrreldud.